แนะดอลล์แข็งรีบซื้อ กองตราสารหนี้ตปท.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บล.ฟิลลิป แนะฉวยจังหวะค่าเงินเหรียญสหรัฐแข็งค่าระยะสั้น เข้าเก็บกองทุนตราสารหนี้ต่างประเทศ 
นายสานุพงศ์ สุทัศน์ธรรมกุล นักวิเคราะห์กองทุนรวม บริษัทหลักทรัพย์ (บล.) ฟิลลิป (ประเทศไทย) เปิดเผยว่า ค่าเงินเหรียญสหรัฐที่แข็งค่าขึ้นในระยะสั้น เป็นจังหวะดีสำหรับนักลงทุนที่ต้องการลงทุนตราสารหนี้ต่างประเทศและรับความเสี่ยงอัตราแลกเปลี่ยนได้ให้ซื้อกองทุนเพิ่ม เนื่องจากในระยะยาวแนวโน้มค่าเงินเหรียญสหรัฐยังอ่อนค่า และหนุนผลตอบแทน
ทั้งนี้ บล.ฟิลลิป แนะนำลงทุนกองทุนเปิดทหารไทย Global Bond Fund ที่เน้นลงทุนกองทุน Templeton Global Bond Fund 
นอกจากนี้ ในช่วงวันที่ 26 ต.ค.–2 พ.ย.นี้ นักวิเคราะห์กองทุนยังแนะนำให้ทยอยซื้อกองทุนที่ได้ประโยชน์จากการอ่อนค่าของเงินเหรียญสหรัฐ เช่น กองทุนทองคำที่มีนโยบายป้องกันความเสี่ยงอัตราแลกเปลี่ยน และกองทุนที่มีนโยบายลงทุนในตลาดเกิดใหม่ 
“แม้ภาพเศรษฐกิจยังย่ำแย่ แต่ค่าเงินเหรียญสหรัฐฟื้นตัวกลับมาได้บ้างเล็กน้อย จากปัจจัยทางเทคนิคที่เข้าสู่ภาวะขายมากเกินไป โดยสัปดาห์ที่ผ่านมา Dollar Indexแข็งค่าขึ้น 0.48% กดดันราคาน้ำมันและทองคำอ่อนตัวลงอย่างเห็นได้ชัด” นายสานุพงศ์ กล่าว
อย่างไรก็ตาม นักวิเคราะห์กองทุนยังเชื่อว่าจากมาตรการกระตุ้นเศรษฐกิจเชิงปริมาณ (QE2) จะทำให้ค่าเงินเหรียญสหรัฐยังอยู่ในทิศทางอ่อนค่าต่อไปในระยะยาว